kardosdrur/scandi-wiki huggingface dataset:
Cameron van der Burgh

Cameron van der Burgh (født 25 maj 1988) er en sydafrikansk svømmer. Han blev olympisk mester på 100m brystsvømning ved sommer-OL 2012 i London.

Eksterne henvisninger 

Olympiske mestre fra Sydafrika
Olympiske medaljevindere i svømning
Svømmere fra Sydafrika
Medaljevindere ved sommer-OL 2012
Dronningens Enghave

Dronningens Enghave var en kongelig have placeret lige uden for Vesterport i København, cirka hvor Tivoli  og Københavns Hovedbanegård ligger i dag.

Referencer 

 

Vesterbro
Forsvundne bygninger, konstruktioner og anlæg i København
Ægsporesvampe

Ægsporesvampe (Oomycota, Oomycetes) er en gruppe svampe-lignende mikroorganismer.
Til gruppen af ægsporesvampe hører en række frygtede planteparasitarter.

Ægsporesvampene var tidligere klassificeret som svampe,
og man har grupperet blandt andet følgende familier som ægsporesvampe: Monoblepharidaceæ, Saprolegniaceæ, Peronosporaceæ,
Chytridiaceæ, Cladochytriaceæ, Olpidiaceæ,
Synchytriaceæ.
Ægsporesvampene anses ikke længere som ægte svampe.
De tilhører riget Stramenopila og er beslægtet med brunalger.
Blandt ægsporesvampearter findes kartoffelskimmel (Phytophthora infestans).

Ægsporesvampenes cellevægge består fortrinsvis af cellulose i modsætning til cellevæggene hos ægte svampe der består af kitin.

Henvisninger
The Mamas & the Papas

The Mamas & the Papas var en pop-/folk rock-vokalgruppe fra USA bestående af John Phillips, Denny Doherty, Cass Elliot og Michelle Phillips. Gruppen havde stor succes i årene 1965–1968 med pophits som bl.a. "California Dreamin'", "Monday Monday" og "Dedicated to the One I Love".

Diskografi 
 If you can believe your eyes and ears (1966)
 The mamas & the papas (1966)
 The best of the mamas & the papas (1966)
 The mamas and the papas deliver (1967)
 The mamas and the papas: golden era vol 2 (1968)
 The Papas & The Mamas (1968)
 Hits of gold (1968)
 Monday monday (1968)
 16 of their greatest hits (1969)
 A gathering of flowers (1970)
 People like us (1971)
 Monterey international pop festival 1967 (1971)
 20 golden hits (1973)
 The mamas and the papas collection (1987)
 The ep collection: The mamas and the papas (1994)

Referencer

Eksterne henvisninger 
 Omfattende fan site  (på engelsk)
 Vocal Group Hall of Fame  − Artikler om The Mamas & the Papas (på engelsk)

Musikgrupper fra USA
Julius Lange (maler)

Julius Lange (17. august 1817 i Darmstadt – 25. juni 1878 i München) var en tysk maler, broder til arkitekten Ludwig Lange.

Lange, der gerne malede alpelandskaber, skylder især sin lærer Schirmer i Düsseldorf og Rottmanns kunst meget i sin udvikling. Der gavs ham forskellige opgaver fra flere italienske akademier. 1857 tog han til Meksiko som tegnelærer for kejserinde Charlotte; hjemkommet til München blev han stærkt sysselsat af kong Maximilian og senere (1867 hofmaler) af kong Ludvig II. To af hans landskaber findes i Münchens nye Pinakotek.

Kilder 

 

Malere fra Tyskland
Landskabsmalere
Tyskere i 1800-tallet
Personer fra Darmstadt
Salmonsens
Espira-de-l'Agly

Espira-de-l'Agly (på Catalansk: Espirà de l'Aglí) er en by og kommune i departementet Pyrénées-Orientales i Sydfrankrig.

Geografi 
Espira ligger ved floden Agly mellem Roussillon-sletten og Corbières 12 km nord for Perpignan. Nærmeste byer er mod øst Rivesaltes (3 km), mod sydvest Baixas (4 km) og mod vest Cases-de-Pène (5 km). Kommunens højeste punkt er Mont d’Espira (455 m).

Historie 
Espira nævnes første gang i 845 under navnet Aspira. Navnet kommer af det romerske Aspiranum og stedet har formentligt været udstykket til en romersk krigsveteran kort før vor tidsregnings begyndelse.

I 1086 donerede Berenguer-Isarn, seigneur i Peyrestortes, kirken i Espira med tilhørende jorde til klosteret Saint Michel de Cuxa. Hans enke donerede samme kirke 12 år senere til klosteret i Arles-sur-Tech. Det gav uden tvivl forviklinger, men Saint Michel de Cuxa endte som ejer af Espira.

Omkring 1130 overtog biskop Udalgar fra Elne kirken i Espira (som bytte modtog Saint Michel de Cuxa kirken i Ria). I 1136 blev kirken omdannet til et priorat for augustinerkannikker. I 1169 var prioratet opdelt i to og talte 100 munke og 44 nonner.

Prioratet var velhavende og den nuværende kirke blev bygget i starten af det 13. århundrede. År 1262 kom Roussillon og dermed også Espira ind under Kongeriget Mallorca. I 1344 erobrede og annekterede Aragonien Roussillon. Der var også grænsestridigheder med Frankrig og i disse urolige tider faldt indbyggertallet i Espira drastisk og kannikkerne flyttede ind til kollegiet La Réal i Perpignan.

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Cases-de-Pène

Cases-de-Pène (på Catalansk: Cases de Pena) er en by og kommune i departementet Pyrénées-Orientales i Sydfrankrig.

Geografi 
Cases-de-Pène ligger ved floden Agly 16 km nordvest for Perpignan. Nærmeste byer er mod øst Espira-de-l'Agly (5 km), mod sydøst Baixas (6 km) og mod vest Estagel (9 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Frederik Wilmann

Frederik Wilmann (født 17. juli 1985) er en norsk cykelrytter fra Viggja i Sør-Trøndelag.

Wilmann fik bronze i norgesmesterskabet i landevejscykling for seniorer i 2007 og guld i U23-klassen.

Han fik en toårskontrakt hos det nederlandske profetionelle kontinentalhold Skil-Shimano for 2010-2011. Han valgte at ophæve kontrakten efter sit førte år, fordi han ikke trivedes på holdet. I 2011 skrev han kontrakt med Team Christina Watches-Onfone, der benævnte ham "stjernerytter", hvilket pressen dog ikke var helt enig i og mente han nærmere var "vandtårnet i Toftlund end Rundetårn i København".

Privatliv
Han er søn af tidligere topcykkelrytter Jostein Wilmann.

Meritter 
2007
Norgesmester på landevej (U23)
2008
Etapesejr i Tour de Bretagne
2009
Etapesejr i Tour Alsace
Mi-Août Bretonne sammenlagt
2011
Rogaland Grand Prix
Grand Prix Norefjell

Referencer

Eksterne henvisninger 

Officiel hjemmeside 

Mandlige cykelryttere fra Norge
International Federation of Medical Students Association

International Federation of Medical Students Association (IFMSA) er verdensorganisationen af lægestuderende. Organisationen er en paraplyorganisation for nationale foreninger af lægestuderende heriblandt danske IMCC. Organisationen rummer 105 nationale eller lokale organisationer fordelt over 127 lande og seks kontinenter (2012), se liste over IFMSA medlemslande.
I 2011 blev det årlige IFMSA August meeting afholdt Danmark i perioden fra d. 1. til 7. august 2011 på Ørestad Gymnasium, hvor Kronprinsesse Mary var protektor.

Referencer 
References:

Eksterne henvisninger 
 IMCC.dk
 IFMSA.org 

Studenterorganisationer
Højer Vandtårn

Højer vandtårn er et ikke længere aktivt vandtårn i Højer, som muligvis er tegnet af L.P. Aakjær. Tårnet ligner de øvrige vandtårne i Tønder Kommune, tårnene i hhv. Tønder, Løgumkloster og Toftlund.

I 2012 fik Højer Lokalråd bevilget 900.000 kr. af Realdanias fond "Byggeriets Ildsjæle" – Pengene skulle bruges til at gøre tårnet til et aktiv for Højer. Tårnet har ifølge Kulturarvsstyrelsen en bevaringsværdi på 1, idet det "bidrager positivt til det samlede bybillede".

I 2013 dannedes Foreningen Højer Vandtårn, som overtog tårnet fra Tønder Vandforsyning og udstyrede det med en indvendig vindeltrappe og en udsigtsplatform. 26. September 2015 blev det så taget i brug som udsigtstårn.

Referencer 

Vandtårne i Region Syddanmark
Bygninger, konstruktioner og anlæg i Tønder Kommune
Bekaa-dalen

Bekaa-dalen er en dal i Libanon. 
Den ligger på vejen mellem Damaskus og Beirut og mellem Libanon-bjergene og Antilibanon-bjergkæden mod Syrien.
Blandt byerne i området er Baalbek og Rayak.

Dele af Bekaa-dalen var ramt den syriske borgerkrig i 2012, da syriske kanoner bombede landsbyer og regulære syriske styrker krydsede grænsen for at opspore folk fra den Frie Syriske Armé.
Den sunnimuslimske landsby Aarsal modtog flygtninge fra Syrien.

Henvisninger 

Libanons geografi
Dale
Where Do You Go to Disappear?

Where Do You Go to Disappear? er det femte studiealbum fra den danske singer-songwriter Tina Dickow. Albummet udkom den 3. september på Finest Gramophone. Det er hendes første regulære studiealbum siden Count to Ten (2007), og er hendes syvende albumudgivelse i rækken med originalt materiale. Albummet er indspillet i Seltjarnarnes, øst for Reykjavik på Island sammen med musikeren Helgi Jónsson, som Dickow danner par med. Where Do You Go to Disappear? solgte 25.269 eksemplarer i 2012, og var dermed det niende mest solgte album dette år. I januar 2013 modtog albummet platin for 20.000 solgte eksemplarer.

Om albummet siger Tina Dickow: "Min inspiration har været en anden på dette album. Mit liv har jo forandret sig meget med flytningen til Island, og alene dét at være omgivet af store vidder hver dag er en stærk motor for kreativiteten. Der er både en tyngde og ro, men i dén grad også en kraft og vildskab i naturen, som har kastet nogle nye energier og temaer af sig. Ikke at albummet genlyder af natur, slet ikke faktisk, men jeg tror, det har frisat mig og givet mig lyst til at lege."

Spor

Hitlister og certificeringer

Album

Ugentlige hitlister

Årslister

Certificeringer

Singler

Kilder

Eksterne henvisninger 
 Tina Dickows officielle hjemmeside

Album fra 2012
Tina Dickow-album
Pietro Tribuno

Pietro Tribuno (døde 912) var doge i Venedig fra 887 til sin død. Han var søn af Domenico Tribuno og Agnella, niece af Pietro 1. Candiano, som han efterfulgte som doge efter en kort periode, hvor den gamle og svagelige Giovanni 2. Participazio styrede byen. 

Straks efter sin tiltrædelse begyndte han forhandlinger med efterfølgerne af Karl den Tykke. I 888 indgik han en traktat med Arnulf af Kärnten, og det gentog sig i 891. Den første traktat sikrede jurisdiktion over venetianske borgere i udlandet. Formålet med denne bestemmelse var at forøge den venetianske handel med Frankerriget ved at tildele sådanne købmænd, som deltog i denne handel, deres egne loves beskyttelse. De økonomiske fordele var øjeblikkelige, og i 890'erne voksede Venedigs forholdsvis nye jernindustri. Samtidig fortsatte landvindingen. 

I 898 invaderede ungarerne Venedig for første gang, men dette angreb viste sig at blive forløberen for noget mere permanent. I 899 blev hele Lombardiet løbet over ende. Ungarerne vendte sig herefter mod Venedig. Først faldt Cittanova, Fine og Equilo og derpå  Altino. Til sidst, da de kom forbi Chioggia og Pellestrina mod Malamocco, ankom ungarerne til Albiola hvor de mødte en stor venetiansk styrke under Tribuno, som ventede på dem. Ungarerne brugte små både til at krydse vandløb, og de viste sig særdeles ineffektive mod de venetianske galejer. Ungarerne blev slået på flugt i den første store militære sejr for Venedig siden sejren over Pippin af Italien næsten 100 år tidligere. 

Efter at ungarerne var flygtet, gik Tribuno i gang med at forbedre det indre forsvar af Rialto. Han byggede en stor mur fra det østlige Olivolo til Riva degli Schiavoni og derfra til San Maria Zobenigo. Han udspændte også en stor kæde over Canal Grande fra San Gregorio på Dorsoduro til det sted hvor Palazzo Gaggia ligger nu. Ifølge kronikøren Johannes, som skrev et århundrede senere, blev Venedig med bygningen af denne mur en civitas, hvilket ofte oversættes med "by", en begivenhed som markerede et vendepunkt i Venedigs historie. 

Tribuno døde i 912 og blev begravet i San Zaccaria. Han blev efterfulgt af Orso 2. Participazio.

Henvisninger

Kilder 
 Norwich, John Julius. A History of Venice. Alfred A. Knopf: New York, 1982.

Se også 

Doger
DFUNK

DFUNK – Dansk Flygtningehjælp Ungdom er en selvstændig ungdomsorganisation for unge, der er flygtet til Danmark.

Ideen til DFUNK opstod i 2007 i en snak mellem Nicholas Farr, Lars Feldvoss og Jon Jackson, der alle var tilknyttet Dansk Flygtningehjælps frivilligafdeling. DFUNK blev etableret som selvstændig organisation i februar 2009 og havde ved udgangen af 2018 omkring 1000 medlemmer.

DFUNK organiserer frivillige der arbejder med forskellige typer aktiviteter:
 Sociale aktiviteter for unge med og uden flugterfaringer
 Formidling af personlige historier fra unge med flugterfaringer
 Træning i og facilitering af demokratisk engagement og demokratisk selvtillid for unge med flugterfaringer
 Uddannelses- og jobvejledning for unge med flugterfaringer

Eksterne link 
 DFUNKs hjemmeside.

Ngo'er
Flygtninge i Danmark
Etableret i 2009
Ungdomsorganisationer i Danmark
Peyrestortes

Peyrestortes (på Catalansk: Paretstortes) er en by og kommune i departementet Pyrénées-Orientales i Sydfrankrig.

Geografi 
Peyrestortes ligger på Roussillon-sletten 9 km nord for Perpignan. Nærmeste byer er mod nord Rivesaltes (3 km), mod syd Saint-Estève (7 km) og mod vest Baixas (4 km).

Demografi

Udvikling i folketal

Kilder

Eksterne henvisninger 

 Les Pyrénées Catalanes 

Byer i Pyrénées-Orientales
Wriborg Jønson

Wriborg Jønson (7. oktober 1907 i København – 26. juni 1980) var en dansk civilingeniør og partner i COWI, hvis sidste to bogstaver er Jønsons initialer.

Karriere 
Han var søn af skibsfører Johannes Jønson (død 1951) og hustru Nielsine f. Pedersen (død 1966), blev student fra Østre Borgerdydskole 1926 og cand.polyt. 1933. Samme år blev han ansat hos dr.techn. Christen Ostenfeld og blev i 1946 optaget som partner og rådgivende ingeniør i Cowiconsult, rådgivende ingeniører A/S (tidligere Chr. Ostenfeld og W. Jønson).

Han var formand for bestyrelsen for COWIconsult A/S fra 1973; medlem af bestyrelsen for Dansk Selskab for Bygningsstatik 1940-49 og for Foreningen af rådgivende Ingeniører 1957-62; medlem af repræsentantskabet for Dansk Ingeniørforening 1948-49 og mæglingsmand under Forligsinstitutionen 1958-66.

Større ingeniørarbejder 
 Bygningsanlæg for bl.a. A/S Superfos, A/S De Danske Sukkerfabrikker, Forsvarets Bygningstjeneste, Kastrup og Holmegaard Glasværker, IBM A/S, A/S De forenede Bryggerier, A/S De forenede Papirfabrikker, A/S Colon Emballage, I/S Dansk-Norsk Kvælstofindustri, A/S Dansk Supermarked; endv. projektering for undervisningsrum, og GTO samt for svømmebade og idrætshaller.

Privat 
Han blev gift 20. marts 1940 med Grethe Levring (13. juli 1910 i København – 3. december 1986), datter af værkfører Harald Levring (død 1951) og hustru Albertine f. Christiansen (død 1955).

I 1939 lod Jønson arkitekten Mogens Lassen tegne sig en karakteristisk villa i jernbeton på adressen Frugtparken 22 i Gentofte. Huset findes endnu, men er blevet udvidet af en senere ejer.

Han var begravet på Gentofte Kirkegård, men gravstedet blev nedlagt 2011.

Kilder 
 Kraks Blå Bog 1974
 

Personer i Kraks Blå Bog (afdøde)
Ingeniører fra Danmark
Personer fra København
Danskere i 1900-tallet
Studenter fra Østre Borgerdyd Gymnasium
Orso 2. Participazio

Orso 2. Participazio (døde 932) var doge i Venedig fra 912 til 932. I 912 blev han bortført i Adriaterhavet af en serbisk fyrste fra Zachlumia ved navn Mihailo Višević mens han var på vej tilbage med dogens søn fra et officielt besøg i Konstantinopel. Bulgarien var i krig med Byzans, som var Venedigs overhoved, så fyrsten sendte ham til kejser Simeon 1. af Bulgarien, i håb om at denne ville fjerne Petar Gojniković's dominans i området. 

Orso blev den 18. doge i Venedig. Han blev valgt af folkeforsamlingen. Det lader til, at han ikke var i familie med Participazio familien, som allerede havde leveret mange doger. (Der var en tidligere Orso 2. Participazio som forsøgte at blive doge omkring 887, men lader til slet ikke at have været i familie.) Så snart han var blevet valgt sendte han sin søn Pietro til Konstantinobel for at genetablere forholdet til den byzantinske kejser, som hans forgængere havde forsømt. Pietro blev udnævnt til protospatario. Adriaterhavet var stadig plaget af dalmatiske, sarasenske og narentanske pirater, men dogen greb ikke ind. Han blev udnævnt til Baduario i Konstantinobel. Hans familie antog denne titel og modificerede den i tidens løb til Badoer, som blev et prominent navn blandt de adelige i Venedig. Under hans ledelse etablerede Venedig en mønt. I 932 trak han sig tilbage til klosteret Saint Felice i Ammiana, hvor han levede som munk indtil sin død. Han blev begravet ved klosteret. Hans portræt findes i kirken Madonna i haven.

Henvisninger

Kilder 
 Norwich, John Julius. A History of Venice. Alfred A. Knopf: New York, 1982.

Se også 

Doger
Pietro 2. Candiano

Pietro 2. Candiano (ca. 872 – 939) var den 19. doge i Venedig mellem 932 og 939.  Han efterfulgte sin far, Pietro 1. Candiano (887), Pietro Tribuno (888–912) og Orso 2. Participazio (912–932).  

Han indledte den venetianske politik med ekspansion på fastlandet efter 932. Candiano 2. indledte en bitter økonomisk blokade mod Istrien tidligt i sin embedstid. Han nedbrændte Venedigs nabo og potentielle rival, Comacchio, til grunden efter en mindre diplomatisk episode. Han giftede sig med Arcielda Candiano.

Se også 

Doger
Hamborggårdstenen

Hamborggårdstenen er en vandreblok ved Hamborggårdsvej nord for Bække, der førtes hertil fra Ålandsøerne af de enorme isbræer under istiden for ca. 15.000 år siden. Stenen er dannet dybt nede i jordskorpen for ca. 1 milliard år siden og vejer ca. 50 tons. Stenen er en porfyrisk granit, som består af røde feldspatkrystaller i en mørk masse. Den måler ca. 4,5 x 4,5 m og er ca. 3 meter høj.

Stenen lå oprindeligt nede i jorden 20 meter vest for vejen. I januar 1990 flyttedes den med hjælp fra Forsvarskommandoen til sin nuværende plads ved vejsiden. På hver side af stenen ligger to mindre fragmenter, som er frostsprængninger fra den store sten.

Henvisninger 

Vandreblokke i Danmark
Vejen Kommune
Svømning under sommer-OL 2012 – 200m butterfly kvinder

200 meter butterfly kvinder under sommer-OL 2012 fandt sted 31. juli og 1. august i London Aquatics Centre.

Program

Resultater

Indledende heat

Semifinaler

Semifinale 1

Semifinale 2

Finale

Referencer 

200m butterfly kvinder
Svømning for kvinder
Catherine Cantin

Catherine Cantin er en fløjtenist, der har studeret hos blandt andre Jean-Pierre Rampal ved Conservatoire de Paris, hvor hun vandt førsteprisen i fløjtekonkurrencen. Som 19-årig fik Cantin pladsen som første solofløjtenist ved Pariseroperaen. I 1987 var Cantin blandt juryen til Jean-Pierre Rampal Fløjtekonkurrencen. Olivier Messiaens Concert à quatre blev dedikeret til hende og tre andre musikere som tilsammen uropførte værket i 1994.

Hendes repertoire spænder vidt fra barok (på træfløjte) til nutidig musik på flere medlemmer af familien. Hun har indspillet meget musik og underviser desuden – blandt andet ved det fransk-tjekkiske musikakademi i Telč.

Referencer 

Fløjtenister fra Frankrig
Le Gendarme de Saint-Tropez

Le Gendarme de Saint-Tropez - (dansk titel: Moralen svigter i Saint-Tropez) - er en fransk film fra 1964 instrueret af Jean Girault.

Handling

Medvirkende 
 Louis de Funès som Ludovic Cruchot
 Geneviève Grad som Nicole Cruchot
 Michel Galabru som Adjudant Jérôme Gerber

Eksterne henvisninger 
 

Franske film fra 1964
Komediefilm
Volleyball under sommer-OL 2012

Volleyball under Sommer-OL 2012 blev afholdt i Earl's Court Exhibition Center i London fra 28. juli  til 12. august. Der deltog tolv herrehold og tolv kvindehold. Herrernes turnering blev vundet af Rusland, mens kvindernes turnering blev vundet af Brasilien.

Medaljevinderne

Mænd

Gruppe A

Gruppe B

Slutspil

Kvinder

Gruppe A

Gruppe B

Slutspil

Eksterne henvisninger 

Sportsgrene under sommer-OL 2012
Atletik under sommer-OL 2012 – længdespring mænd

Længdespring for mænd ved Sommer-OL 2012 blev afholdt den 3. og 4. august på Olympisketadion i London. Danmark var ikke repræsenteret i øvelsen.

Greg Rutherford fra Storbritannien som blev olympisk mester.

Medaljevinnere

Program 

All tidspunkt er norsk sommertid (UTC+1)

Rekorder 
Før konkurrencen var verdens- og olympisk rekord som følger:

Kvalifikation 
 Deltagere pr. 1. august 2012.
Direktekvalifikations krav 8,10 m (Q) og ellers blandt de 12 udøver med længst spring (q)

Finale

Referencer 

Længdespring mænd
Olaf Finsen (borgmester i Nykøbing Falster)

Olaf Finsen (26. februar 1861 i Sønderborg – 27. februar 1920) var borgmester i Nykøbing Falster, bror til John og Nulle Finsen.

Karriere 
Han var søn af minister i regeringen Estrup Hilmar Finsen (1824-1886) og hustru Olufa Bojesen (1835-1908), blev student i Reykjavik 1879, cand.jur. 1885; sagførerfuldmægtig i København 1885; fuldmægtig ved Københavns Amts søndre birk 1886; førstefuldmægtig hos straffedommeren på Frederiksberg 1888; assistent i Justitsministeriet 1888; assessor i Københavns Kriminal- og Politiret 1896; borgmester samt by- og herredsfoged i Nykøbing Falster 1905; direktør i Sparekassen for Nykøbing Falster samt for Stubbekøbing-Nykøbing-Nysted Banen.

Han bistod Justitsministeriet ved gennemførelsen af Retsplejereformen og var medudgiver af Slægtsbog for familien Finsen 1903.

Han var Ridder af Dannebrog.

Familie 
Olaf Finsen blev 30. maj 1890 gift med Inge Bojesen (1866 på Frederiksberg – 11. maj 1961 i Versailles, Frankrig), datter af kammerherre og departementschef Sophus Imanuel Anton Bojesen (1827-1899) og hustru, komtesse Louise Frederikke Charlotte Schaffalitzky de Muckadell (1832-1912). I ægteskabet med Inge Bojesen 3 børn:

 Aage Finsen (1891-1962), direktør, gift med Ingrid Stephensen, datter af borgmester i Middelfart Karl Emil Stephani Stephensen (1861-1934) og hustru Emmy Frijs Læssøe (1863-1947). I ægteskabet 2 børn.
 Ragna Finsen (1894-1986), gift med Jean Jaques Gateau. I ægteskabet 3 børn. En datter Elisabeth Gateau gift 1965 med balletmester Harald Lander.
 Hilmar Finsen (1898-?), direktør, gift med Kirsten Julie Ibsen. I ægteskabet 2 børn.

Kilder 
Bibliografi:
 Finsen,Vilhelm Hannes.; Finsen, Olaf; Slægtsbog for familien Finsen. Eget forlag. København 1903.
 Finsen,Vilhelm Hannes.; Slægtsbog for familien Finsen. Eget forlag. København 1935.
 Finsen, Erling; Slægtsbog for familien Finsen. Eget forlag. København 1965.
 Finsen, Erling; Slægtsbog for familien Finsen. Eget forlag. København 1988.
 Hiort-Lorenzen, De Fredericia-Bruun'ers Slægtebog, 2. Udg. Kr. Kaalund
 Kjølsen, Hans Berg Hammer; Stamtavle over familien Hastrup. Eget forlag. København 1952.

Ikke-folkevalgte borgmestre fra Danmark (før 1919)
Borgmestre i Nykøbing Falster
Dommere i Kriminal- og Politiretten
Riddere af Dannebrog
Personer i Kraks Blå Bog (afdøde)
Personer fra Sønderborg
Danskere i 1800-tallet
Danskere i 1900-tallet
Olaf 02
Bankdirektører fra Danmark
Byfogeder fra Danmark
Herredsfogeder fra Danmark
Badminton under sommer-OL 2012 (damedouble)

Damedouble i badminton ved de Olympiske Lege 2012 i London fandt sted fra 28. juli til 4. august på Wembley Arena. Lodtrækningen til turneringen blev foretaget den 23. juli 2012.
32 spillere fra 14 nationer deltog i begivenheden.

Diskvalifikationer i damedouble 
Den 1. august 2012, blev flere hold diskvalificeret fra konkurrencen for "ikke at bruge sine bedste bestræbelser på at vinde en kamp". Parrene er blevet anklaget for at forsøge at tabe med henblik på at manipulere lodtrækningen omkring hvilke hold de ville møde senere hen i tuneringen. 

Fire hold blev diskvalificeret:
 Wang Xiaoli og Yu Yang , der spiller for Kina
 Jung Kyung-eun og Kim Ha-na , der spiller for Sydkorea
 Ha Jung-eun og Kim Min-jung , der spiller for Sydkorea
 Meiliana Jauhari og Greysia Polii , spiller for Indonesien

Medaljetagere

Kilder 

Damedouble
Berezanj-stenen

Berezanj-stenen er et runeristet stenfragment fra en stenkistegrav som blev fundet på øen Berezanj i Ukraine 1905. 

Stenen blev opdaget ved udgravning i 1905 og var nær blevet smidt væk, men blev reddet af udgravningslederen Ernst von Stern. Ture J:son Arne mener at stenen, som blev fundet liggende, oprindeligt har været rejst på en gravhøj i nærheden, men ifølge Riksantikvarieämbetet er det ikke en almindelig rejst runesten, men låget fra en stenkistegrav.

Indskriften 
Insdkriften lyder:

Tegnene i parentes er formodninger på grund af uklar ristning.

Stenen dateres til tidligst 1000-tallet, og dens udseende stemmer overens med denne periodes sten på Gotland, så man anteger at Grani og Karl var handelsmænd derfra, og at Karl er død i Berezanj, som var en handelsplads.

Stenen er i dag på museet i Odessa.

Kilder 

Runesten i Ukraine